18/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases da convocatoria do XVIII Pemio de Poesía “Miguel González Garcés”

De acordo co disposto pola Resolución do Presidente da Deputación da Coruña núm.10.527 de data 12.05.2016 publícanse as bases da convocatoria do XVIII Premio de Poesía “Maritza Beatriz De Jaureguizar Svetoslavova”, segundo o texto seguinte Dando continuidade ao que xa é unha tradición na convocatoria poética en lingua galega e recollendo tamén o exemplo deste significativo escritor coruñés, cuxo centenario do nacemento celébrase neste ano 2016, a Deputación da Coruña convoca o XVIII Premio de Poesía “Miguel González Garcés”, de acordo coas seguintes: Poderán optar ao premio todas as persoas de calquera nacionalidade, que non fosen premiados nos catro anos anteriores a éste, e que presenten obras de poesía inéditas e non premiadas con anterioridade, que estean escritas en lingua galega. O premio é único e indivisible e está dotado coa cantidade de 6.500 €, figurando incluídos nesta cantidade todos os impostos que lle sexan de aplicación. A Deputación, que publicará a obra premiada, se reservará os seus dereitos de edición durante un prazo de dezaoito meses, que se contará desde a data da concesión do premio, e entregará á persoa gañadora trinta exemplares da obra editada. A autora ou autor manterá os dereitos para a posible edición da obra en calquera outra lingua distinta á galega. Esta edición non poderá ser realizada, en ningún caso, con anterioridade á edición en lingua galega. As obras serán de tema libre e terán unha extensión non menor de trescentos versos. A presentación será feita, preferentemente, en formato dixital, por medio dun CD que incluirá na carátula a seguinte inscrición: XVIII Premio de Poesía “Miguel González Garcés”, título da obra ou lema e pseudónimo; o tratamento de texto será Word ou OpenOffice. No caso de optar pola presentación en papel, as obras serán presentadas por duplicado, en exemplares separados, tamaño DIN A 4, e impresos polas dúas caras, ademais deberán estar numerados, grampados ou encadernados. Cada obra será presentada baixo o sistema de plica, polo que será enviada achegada dun sobre á parte, en cuxo exterior conste: XVIII Premio de Poesía “Miguel González Garcés”, o título da obra ou o seu lema, así como o pseudónimo da persoa que sexa a autora da obra; no seu interior será incluída unha copia do documento de identidade, o enderezo, un teléfono de contacto, un correo electrónico, un breve currículo e unha declaración de que a obra é inédita e que non foi premiada, até a data de presentación, en ningún outro certame ou premio. Ademáis deberá achegar un escrito no que manifeste a súa conformidade coa cesión dos dereitos de edición da obra (incluidos os de publicación, distribución e explotación) por un prazo de dezaoito meses desde a data da concesión do premio. O prazo de presentación de solicitudes comezará o día seguinte ao da publicación desta convocatoria no Boletín Oficial da Provincia e rematará o día 30 de xuño de 2016. As solicitudes enviaranse á Deputación Provincial da Coruña, Avda Porto da Coruña 2, 15006 A Coruña, indicando no sobre “XVIII Premio de poesía Miguel González Garcés”. O xurado estará presidido pola deputada presidenta da Comisión de Cultura e Normalización Lingüística, e cinco persoas de recoñecido prestixio no ámbito da poesía, nomeadas por ela. Exercerá as funcións de secretaría o secretario da Corporación, ou a funcionaria ou funcionario en que delegar. A composición do xurado darase a coñecer, con anterioridade á súa reunión, no taboleiro e na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. As persoas participantes terán a obriga de comunicar á Deputación a concesión de calquera premio que obteña a obra presentada, no momento en que esta situación se producir, o que dará lugar á súa exclusión do concurso. O xurado actuará en pleno, en sesión, a ser posible, única, e será necesaria a asistencia da maioría simple dos seus membros. Para os efectos da validez da súa constitución será aplicado o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado poderá declarar deserto o premio, e a proposta que formule sera obxecto da resolución da deputada presidenta da comisión de Cultura e Normalización Lingüística, que resolverá a súa aprobación. A decisión do xurado, que terá lugar no segundo semestre de 2016, será dada a coñecer a través do taboleiro e da páxina web da Deputación. A plica correspondente á obra que resulte finalista poderá ser aberta pola persoa secretaria do xurado co fin de que o seu autor ou autora o permitir, poida ser feito público o nome da persoa finalista. Non se devolverán as obras presentadas non premiadas, e a partir do día seguinte ao da decisión do xurado serán destruídas. Para celebrar o centenario do nacemento de Maritza Beatriz De Jaureguizar Svetoslavova, o premio deste certame entregarase nunha gala poético-musical que terá lugar na cidade da Coruña no transcurso deste ano 2016. A participación nesta convocatoria supón a total aceptación destas bases. A Coruña, 12 de maio de 2016 O Presidente O Secretario Valentín González Formoso José Luis Almau Supervía